# MUSIKKGUDSTJENESTE m.m.

#### Sang og musikk i de vanlige gudstjenesteordningene

De vanlige gudstjenesteordningene inneholder flere ledd som gir mulighet for sanginnslag av kor/solist og for flere typer av instrumental­ musikk. Således kan det i høymessen fremføres en motett, og menighets­ salmer kan utføres som vekselsang (alternatim-praksis) mellom kor/solist og menighet. Preludium og postludium kan gis en rikere musikalsk utforming. Det kan brukes instrumentalmusikk ved nattverdutdelingen osv. Tilsvarende gir også andre gudstjenesteordninger mulighet for spesielle musikkinnslag.

#### Spesielle musikkgudstjenester

Det kan holdes spesielle musikkgudstjenester, der gudstjenestens ledd eller enkelte av dem har en egen musikalsk utforming, f.eks. i form av spesielt komponert musikk til de faste ledd i høymessen, e1ler til de bibelske salmene i ordningene Morgensang, Aftensang og Kveldsbønn. Dessuten kan enkelte ledd i gudstjenesten utvides med spesielle musikalske innslag, f.eks. kan det fremføres mer konserterende musikk i tilknytning til messens faste ledd, eller en kantate i tilknytning til skriftlesning/preken i ordningen Prekengudstjeneste eller en annen gudstjenesteordning.

#### Kirkekonserter og musikkaftener

Dersom en ønsker å holde samlinger i kirken med et mer direkte konsertpreg, kan det i konserten legges inn skriftlesning, eventuelt en kort preken, og bønn. Det kan også være en veksling mellom sanglige/musikalske innslag og tekstlesninger/bønner.

Slike samlinger kan også ha en avsluttende liturgisk del. Denne kan f.eks. følge ordningen Aftensang eller deler av den, f.eks. leddene 7-11.

#### Om bruk av kirkens klokker

Sammenringing kan skje med en klokke, dersom konsertenogså inneholder klare liturgiske elementer, så som tekstlesning, tale, bønn, salmesang.